OpenLLM-France/wikimedia huggingface dataset:
# Berícid Sulfúric

Berícid Sulfúric és un podcast català de radioteatre especialitzat en paròdies. Els seus trets característics són l'humor absurd i la manca de continuïtat, de manera que cada episodi funciona per si mateix.
Els orígens de Berícid Sulfúric es troben a l'Escola Catalana de Doblatge, on els integrants de l'equip inicial es van conèixer com a estudiants. El 2014 van engegar el projecte de podcast, que van finançar a través d'una campanya de micromecenatge. Publiquen un nou episodi el primer dilluns de cada mes, entre octubre i juny.

## Projectes

L'hora d'en Zac Zachary va ser una secció diària al programa Interferències de Catalunya Ràdio conduïda per l'equip de Berícid Sulfúric durant l'estiu de 2016. Estava basada en un capítol homònim del podcast on un presentador de ràdio americà dels anys 40 feia un programa de varietats: aquest format es va traslladar a la ràdio en càpsules d'entre 2 i 3 minuts on cada dia es podia sentir un fragment o secció diferent del programa de Zac Zachary.
Berícid Sulfúric va participar en la festa radiofònica Art's Birthday Party, que Catalunya Música va celebrar el 17 de gener de 2017, juntament les altres emissores del grup Ars Acustica de la Unió Europea de Radiodifusió. Seguint la idea de l'artista Fluxus Robert Filliou, aquest grup d'emissores celebra cada any l'aniversari del naixement de les arts. Berícid Sulfúric hi va fer una sèrie d'esquetxos amb el mateix Filliou com a protagonista que van servir per conduir la vetllada.
¡Madre mía, un libro! és el primer llibre de Berícid Sulfúric, un recull dels millors guions de les seves primeres dues temporades juntament amb una selecció de càpsules de L'hora d'en Zac Zachary i un text teatral escrit exclusivament per l'ocasió que només es va representar a les presentacions del llibre. ¡Madre mía, un libro! va ser finançat amb una nova campanya de micromecenatge.

## Referències

* ↑ «Berícid Sulfúric, els creadors del podcast de ràdio del futur». Interferències de Catalunya Ràdio, 24-08-2016.
* ↑ «Què és Berícid Sulfúric?» (en català). [Consulta: 2 febrer 2021].
* ↑ «Interferències: L'hora d'en Zac Zachary (àudios)». Corporació Catalana de Mitjans Audiovisuals. [Consulta: 25 agost 2018].
* ↑ Generalitat de Catalunya, Corporació Catalana de Mitjans Audiovisuals Memòria anual d'activitats 2017, pàg. 114.
* ↑ «El podcast Berícid Sulfúric publica un llibre amb els seus millors guions». L'Informatiu Costa Brava, 28-04-2017.

## Enllaços externs

* Web de Berícid Sulfúric
# Cantó d'Eu

El cantó d'Eu és un cantó francès del departament del Sena Marítim, situat al districte de Dieppe. Té 22 municipis i el cap és Eu.

## Municipis

* Baromesnil
* Canehan
* Criel-sur-Mer
* Cuverville-sur-Yères
* Étalondes
* Eu
* Flocques
* Incheville
* Longroy
* Melleville
* Le Mesnil-Réaume
* Millebosc
* Monchy-sur-Eu
* Ponts-et-Marais
* Saint-Martin-le-Gaillard
* Saint-Pierre-en-Val
* Saint-Rémy-Boscrocourt
* Sept-Meules
* Tocqueville-sur-Eu
* Touffreville-sur-Eu
* Le Tréport
* Villy-sur-Yères

## Història

Llista dels consellers generals successius :
| Data d'elecció | Identitat | Partit |
| 1951-1982 | Louis Boisson | SFIO, després rad., després UDF-radical |
| 1982-1994 | Jean Duhornay | UDF-CDS |
| 1994-2008 | Jean Garraud | PCF |
| 2008- | Marie-Françoise Gaouyer | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 22.265 | 24.302 | 25.871 | 26.242 | 26.229 | 26.064 | 25.863 |
| A partir de 1990: Població sense dobles comptes |||||||
# Bernardí I Polentani

Bernardí I Polentani fou fill i successor de Ostasi I Polentani com a senyor de Ravenna el 1346. Va començar a governar conjuntament amb els seus germans Pandulf i Lambert Polentani, però el primer va quedar sol el 1347 després d'empresonar als seus germans i deixar-los morir de fam a la presó de Cervia.
Va tenir un govern tranquil fins a la seva mort el 14 de novembre de 1359 i el va succeir el seu fill Guiu III Polentani.
# Puig de Guardiola (Sant Joan les Fonts)

El Puig de la Guardiola és una muntanya de 450 metres que es troba al municipi de Sant Joan les Fonts, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Josep Esplugues i Revert

Josep Esplugues i Revert (Agullent, Vall d'Albaida, 1705 — Montaverner, 1787) va ser un memorialista valencià.
Rector de Montaverner (1731-87). Deixà manuscrit un llibre de memòries titulat Llibre de l'església parroquial dels sants apòstols zebedeus sant Jaume i sant Joan, del poble de Montaverner de la retoria, benifets, cofradia (Memòries d'un capellà del segle xviii). Al voltant del tema principal —la construcció de la nova església parroquial—, recull els testimonis de la vida quotidiana del poble. La llengua és col·loquial i, a causa de la formació de l'autor, té influències de la prosa notarial i dels llibres eclesiàstics.
Esplugues va prendre nota de gairebé tot el que ocorre en i al voltant de l'església parroquial de Montaverner, la qual regirà fins a la seva mort. L'objectiu, com el de qualsevol escrit memorialístic, no és un altre que el de «fixar la memòria, el record, per a l'esdevenidor»

## Referències

* ↑ «Josep Esplugues i Revert | enciclopèdia.cat». [Consulta: 11 maig 2020].
* ↑ «Todos los libros del autor Esplugues Revert Josep» (en castellà). [Consulta: 11 maig 2020].
* ↑ «memòries de Josep Esplugues» p. 49.
# Lyubov Yanovska

Lyubov Yanovska (Яновська Любов Олександрівна, 1861 – 1933) va ser una escriptora i feminista ucraïnesa.
Filla d'Oleksandr Shcherbachov, un escriptor d'origen rus, i mare ucraïnesa, va néixer Lyubov Shcherbachova a l'est d'Ucraïna. La tia de la seva mare estava casada amb Panteleimon Kulish. Els seus pares es van separar a causa de les tensions causades pels seus diferents orígens ètnics. El 1881, es va casar amb Vasyl Yanovsky, un intel·lectual ucraïnès, i es va educar sobre la cultura, la literatura i la història d'Ucraïna. El seu primer conte es va publicar el 1897. També va escriure novel·les i obres de teatre.
El 1905, Yanovska es va traslladar a Kíiv, on es va implicar en els cercles literaris i el moviment de dones. Després de 1916, ja no va poder escriure a causa dels problemes de salut agreujats pel seu treball d'ajuda a dones i nens abandonats en la pobresa per la Primera Guerra Mundial. Va patir un ictus paralític el 1923 i va morir deu anys després.
La seva obra va ser traduïda a l'anglès per a les col·leccions In the Dark of the Night (1998) i Warm the Children, O Sun (1998).
La seva filla era Valentyna Radzymovska, fisiòloga i bioquímica ucraïnesa.

## Referències

* 1 2 3 4 «Lyubov Yanovska (1861-1933)». Women's Voices in Ukrainian Literature. Language Lanterns Publications.

## Enllaços externs

* Ivan Koshelivets, Yanovska, Liubov Enciclopèdia d'Ucraïna
# La Roqueta (Espot)

La Roqueta és una muntanya de 1.675 metres que es troba al municipi d'Espot, a la comarca catalana del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Leisel Jones

Leisel Jones (Katharine, Austràlia 1985) és una nedadora australiana, una de les més destacades de la dècada del 2000.

## Biografia

Va néixer el 30 d'agost de 1985 a la població de Katharine, situada al Territori del Nord.

## Carrera esportiva

Va participar, als 15 anys, en els Jocs Olímpics d'Estiu de 2000 realitzats a Sydney (Austràlia) on va aconseguir guanyar la medalla de plata en les proves de 100 metres braça i de relleus 4x100 m. estils. En els Jocs Olímpics d'Estiu de 2004 realitzats a Atenes (Grècia) aconseguí guanyar la medalla d'or en els relleus 4x100 metres estils amb l'equip australià, la medalla de plata en els 200 metres braça i la medalla de bronze en els 100 metres braça. En els Jocs Olímpics d'Estiu de 2008 realitzats a Pequín (RP Xina) va revalidar el seu títol en els relleus 4x100 metres estils i l'aconseguí per primera vegada en els 100 metres, a més de revalidar la seva medalla de plata en els 200 metres braça.
Al llarg de la seva carrera ha guanyat 12 medalles en el Campionat del Món de natació, entre elles set medalles d'or; 11 medalles en els Jocs de la Commonwealth, entre elles deu medalles d'or; 6 medalles en el Campionats de Natació Pan Pacific.
Els anys 2005 i 2006 fou nomenada nedadora de l'any per la revista Swimming World Magazine, sent nomenada millor nedadora del Pacífic els anys 2003, 2005 i 2006.
# Campo Bom

Campo Bom és una ciutat de Brasil a l'estat de Rio Grande do Sul, dintre de l'àrea metropolitana de Porto Alegre. El 2010 tenia 60.081 habitants.
És coneguda com la «capital del calçat nacional» i per les exportacions a diversos països, incloent-hi la Xina, Alemanya, Estats Units i França.

## Referències

* ↑ «Campo Bom - Panorama» (en portuguès brasiler). Cidades. IBGE. [Consulta: 28 desembre 2024].
* ↑ «Campo Bom - História & Fotos» (en portuguès brasiler). Cidades. IBGE. [Consulta: 28 desembre 2024].
* ↑ Barros, Cícero. «A história do sapato foi grandiosa em Campo Bom.» (en portuguès brasiler). Análise Agora, 27-12-2024. [Consulta: 28 desembre 2024].

## Enllaços externs

* http://www.campobom.rs.gov.br/ Arxivat 2011-12-02 a Wayback Machine.
* http://www.clube15denovembro.com.br/ Arxivat 2006-08-25 a Wayback Machine.
# Cantó de Fauville-en-Caux

El cantó de Fauville-en-Caux és un cantó francès del departament del Sena Marítim, situat al districte de Le Havre. Té 18 municipis i el cap és Fauville-en-Caux.

## Municipis

* Alvimare
* Auzouville-Auberbosc
* Bennetot
* Bermonville
* Cléville
* Cliponville
* Envronville
* Fauville-en-Caux
* Foucart
* Hattenville
* Hautot-le-Vatois
* Normanville
* Ricarville
* Rocquefort
* Sainte-Marguerite-sur-Fauville
* Saint-Pierre-Lavis
* Trémauville
* Yébleron

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Levasseur | Radical |
| 1949-1967 | Albert Thélu | RPF, després RS, després UNR després UDR |
| 1967-1992 | Michel Poimbœuf | Radical, després MRG |
| 1992- | Jean-François Mayer | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 5.761 | 6.173 | 6.191 | 6.896 | 7.602 | 8.029 | 8.668 |
| A partir de 1990: Població sense dobles comptes |||||||
# Bernardí Polentani

Bernardí Polentani fou fill de Guiu I Polentani, i senyor de Cervia a la seva mort el 1297 fins al 1313.
Guiu Menor va deixar la senyoria de Ravenna a la seva mort a dos fills: Lambert I Polentani i Bernardí Polentani. Es van repartir la senyoria i Lambert va governar a Ravenna i Bernardí ho va fer a Cervia.
El 1302 Bernardí va iniciar la guerra amb Cesena pel port de Cesenatico fins al 1305; el 1303 va participar en la guerra del Mugello contra Florència, i després a l'aliança contra Azzo VIII d'Este senyor de Ferrara (1308) i fou nomenat podestà de Ferrara càrrec que va portar només 8 dies; després va reprendre la guerra contra Cesena que va ocupar el 1209 i fou nomenat podestà.
El 1312 va arribar a Ravenna Robert d'Anjou i va participar amb son germà Lambert I en la lluita contra l'emperador Enric VII. Bernardí va morir el 22 d'abril de 1313.
# Puig d'Eugassa

El Puig d'Eugassa és una muntanya de 1.015 metres que es troba entre els municipis de Sant Pere de Torelló i de l'Esquirol, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Dialogant amb la vida

Dialogant amb la vida (en francès: Le lycéen) és una pel·lícula dramàtica francesa de 2022 dirigida per Christophe Honoré. La pel·lícula és protagonitzada per Paul Kircher com a Lucas, un adolescent gai que s'enfronta a la mort sobtada i inesperada del seu pare en un accident que va poder o no haver estat un suïcidi. S'ha doblat i subtitulat al català.
El repartiment de la pel·lícula també inclou Juliette Binoche com a Isabelle, la mare d'en Lucas; Vincent Lacoste com a Quentin, el seu germà gran; Adrien Casse com a Oscar, el seu xicot i el mateix Honoré com el pare, així com Xavier Giannoli, Pascal Cervo, Wilfried Capet, Jean-Philippe Salerio, Erwan Kepoa Falé, Anne Kessler i Isabelle Thevenoux en papers secundaris.

## Estrena

La pel·lícula es va estrenar en el programa Contemporary World Cinema en el Festival Internacional de Cinema de Toronto de 2022, i es va projectar en competència en la 70a edició del Festival Internacional de Cinema de Sant Sebastià.

## Premis i reconeixements

| Premi | Categoria | Destinatari | Resultat | Ref. |
| 70a edició del Festival Internacional de Cinema de Sant Sebastià | Conquilla de Plata a la millor interpretació protagonista | Paul Kircher | Guanyador | |
| Premis César | César al millor actor revelació | Paul Kircher | Nominat | |

## Referències

* ↑ ICI.Radio-Canada.ca, Zone Arts-. «Christophe Honoré nous plonge dans les sentiments de l’adolescence avec Le Lycéen | TIFF 2022» (en francès canadenc). Radio-Canada.ca. [Consulta: 26 setembre 2022].
* 1 2 Devadas, Anju. «'TIFF' Review: Winter Boy (2022)» (en anglès americà). High On Films, 10-09-2022. [Consulta: 26 setembre 2022].
* ↑ «Dialogant amb la vida». [Consulta: 8 abril 2023].
* ↑ «Dialogant amb la vida». ésAdir. [Consulta: 8 abril 2023].
* ↑ Bergeson, Samantha. «TIFF Unveils Contemporary World Cinema Lineup: ‘Aftersun,’ ‘EO’ Among Toronto Premieres» (en anglès). IndieWire, 17-08-2022. [Consulta: 26 setembre 2022].
* ↑ Hopewell, John. «Sebastian Lelio, Hong Sang-soo, Ulrich Seidl Bound for San Sebastian Main Competition» (en anglès americà). Variety, 02-08-2022. [Consulta: 26 setembre 2022].
* ↑ Roxborough, Scott. «‘The Kings of the World’ Wins San Sebastian Film Festival Golden Shell for Best Film» (en anglès americà). The Hollywood Reporter, 24-09-2022. [Consulta: 26 setembre 2022].
* ↑ «Meilleur Espoir Masculin» (en francès). academie-cinema.org. [Consulta: 23 novembre 2024].
# Turó de Castellvell

El Turó de Castellvell és una muntanya de 308 metres que es troba al municipi de Brunyola i Sant Martí Sapresa, a la comarca catalana de la Selva.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# João Pessoa

João Pessoa és una ciutat brasilera, capital de l'Estat de Paraíba, la tercera ciutat més antiga del Brasil, fundada l'any 1585. És coneguda com la ciutat on el sol neix primer, ja que està situada en el punt més oriental del continent americà. Està a una latitud de 7° 09′ 28″ Sud i una longitud de 34° 47′ 30″ Oest.
La ciutat a més es destaca pel seu clima agradable, per la bellesa de les seves platges i especialment per diversos monuments d'arquitectura i art barroca, molt bé conservats. Coneguda per la seva tranquil·litat, pel seu poble acollidor i el seu patrimoni cultural, la ciutat ve presentant un gran desenvolupament en el turisme en els últims anys. La diversió es concentra a les platges de Tambaú, Cap Branco i Bessa. En els bars típics, els visitants poden apreciar música en viu i gaudir del menjar local, especialment els fruits del mar.

## Referències

* ↑ «João Pessoa - Panorama» (en portuguès brasiler). Cidades. IBGE. [Consulta: 28 desembre 2024].
* ↑ «João Pessoa - História & Fotos» (en portuguès brasiler). Cidades. IBGE. [Consulta: 28 desembre 2024].
* ↑ «Conheça os principais pontos turísticos de João Pessoa, destino em alta para 2025» (en portuguès brasiler). G1. Grupo Globo, 24-11-2024. [Consulta: 28 desembre 2024].
* ↑ «439 anos de João Pessoa: a capital que une amor e paixão desde o amanhecer» (en portuguès brasiler). G1. Grupo Globo, 30-07-2024. [Consulta: 28 desembre 2024].
# Steve Smith

Steven Delano "Steve" Smith (nascut el 31 de març de 1969 a Highland Park, Michigan), és un exjugador de bàsquet que va militar a l'NBA des de 1991 fins a 2005. Va ser campió de l'NBA amb els San Antonio Spurs en la temporada 2002-2003.
# Cantó de Le Havre-5

El cantó de Le Havre-5 és un cantó francès del departament del Sena Marítim, situat al districte de Le Havre. Compta amb part del municipi de Le Havre.

## Municipis

* Le Havre

## Història

Llista dels consellers generals successius :
| Data d'elecció | Identitat | Partit |
| 1945-1951 | Louis Siefridt | MRP |
| 1951-1976 | M. Lenoble | RI |
| 1976-1982 | Daniel Colliard | PCF |
| 1982-2008 | Jean-Yves Besselat | RPR |
| 2008- | Édouard Philippe | UMP |
| les dades anteriors no són pas conegudes ||||
# Bernat López Piquer

Bernat López Piquer va ser un pintor nascut a València el 20 d'agost de 1799 i mort a Madrid l'1 d'agost de 1874.
Va ser fill del pintor Vicent López i germà del també pintor Luis López Piquer, amb qui va treballar a la Catedral d'Oriola. Com el seu pare, es va especialitzar en el retrat. Va ingressar a l'Acadèmia de San Fernando el 1825. Gràcies a la influència paterna va aconseguir entrar a treballar al palau reial. Va ser un continuador de l'estil del seu pare, especialment en el retrat. Va tenir els càrrecs de director d'estudis de l'Acadèmia de San Fernando des de 1844, President de la seva secció de Pintura des 1845-1874, pintor de Cambra d'Isabel II el 1843 i Primer Pintor des del 17 de febrer de 1858 fins a la revolució de 1868.

## Obres destacades

* Retrat de la Reina Mare Maria Teresa de Bragança
* Retrat d'Isabel II
* Retrat de Vicente López
* Sant Pasqual Bailón adorant l'Eucaristia
* Retrat del Sr Manuel Fernández Varela, comissari general de Croada
* Els alabarders José Díaz i Francisco Torán
# Puiggrifó

El Puiggrifó és una muntanya de 847 metres que es troba al municipi de Taradell, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Santa Maria de Cornudella

Santa Maria de Cornudella és una església de Cornudella de Montsant (el Priorat) declarada Bé Cultural d'Interès Nacional.

## Descripció

És una construcció de planta aproximadament rectangular de 40 x 19 m, d'una sola nau. És coberta per volta de mig punt amb llunetes, reforçada per contraforts i arcs faixons. A cada costat hi ha 4 capelles laterals intercomunicades, de sostre més baix i cobertes per volta de mig punt. A mitja nau hi ha doble columna que permet l'accés a sengles trones. L'exterior és de carreu, i la façana presenta dues falses columnes que emmarquen la porta i suporten un frontó triangular sota el que hi ha un fris amb tríglifs i mètopes. Sobre la porta, amb data 1615, s'obre un rosetó. Hi ha dos robustos campanars, als peus, de planta quadrada i de coberta piramidal. Disposa d'una porta lateral. L'interior no té massa valor, exceptuades unes pintures a l'arc triomfal (1762) i al sostre representant la coronació de la Mare de Déu. Als murs laterals sengles pintures representant l'adoració dels pastors i dels tres reis (1763). Al costat esquerre s'obre la capella del Santíssim, amb una porta i un reixat. És de planta de creu llatina, cobertes de mig punt amb llunetes i cúpula. Al presbiteri coberta nervada pentapartida i clau. A les petxines hi ha quatre teles interessants i el baptisteri amb pica baptismal. És interessant la porta principal de quarterons.

## Història

L'església s'atribueix a Jaume Amigó (1570), però amb més fonament a Pere Blai (1599). Pere Blai va cobrar 10.000 lliures per la feina. Hi hagué entrebancs en la construcció. La façana fou executada per Julià Enrich per 115 lliures. Sembla que l'obra es conclogué pel juliol de 1626. La capella del Santíssim fou aixecada cap al 1734 per Joan Bové. L'església fou saquejada el 1650 pels francesos. El 1762 es bastí l'altar major, d'estil plateresc, desaparegut quan la guerra civil. El temple fou estucat l'agost de 1850. El 1875, per ordre de les autoritats locals el temple fou convertit en fortalesa i el culte traslladat a la capella de la Mare de Déu del Pilar. L'església fou incendiada el 1936. Posteriorment s'hi han afegit unes pintures sense valor artístic però molt apreciades pel poble per motius sentimentals. L'autor Pere Blai, nascut al segle xvi i mort el 1620, fou un arquitecte que col·laborà amb Jaume Amigó i introduí el Renaixement a Catalunya. A part el temple de Cornudella, col·laborà en les obres de la catedral de Tarragona i cal destacar la seva obra més famosa, la part renaixentista del Palau de la Generalitat de Catalunya a Barcelona.

## Referències

* 1 2 «Santa Maria de Cornudella». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* «Santa Maria de Cornudella». Mapa de recursos culturals. Diputació de Tarragona.
# Serra del Feu

La Serra del Feu és una serra situada al municipi de l'Esquirol (Osona), amb una elevació màxima de 874 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jiao Liuyang

Jiao Liuyang (en xinès simplificat: 焦刘洋, en xinès tradicional: 焦劉洋, en pinyin: Jiāo Liúyáng) (Harbin, 6 d'agost de 1991) és una nedadora xinesa.
Al Campionat del Món de natació de 2007, a Melbourne, fou 4a en els 200 metres papallona, amb un temps de 2:07.22.
Jiao competí als Jocs Olímpics d'Estiu de 2008, on acabà segona a la prova dels 200 m. papallona, amb un temps de 2:04.72, rere la seva companya d'equip Liu Zige, qui guanyà la cursa amb 2:04.18. Ambdós temps estigueren per sota de l'antic rècord del món ostentat per l'australiana Jessicah Schipper (2:05.40).
Als Jocs Olímpics d'Estiu de 2012, a Londres, guanyà la prova dels 200 m. papallona, per davant de la catalana Mireia Belmonte.

## Principals èxits

* Jocs Nacionals de 2005 - 2a 200m papallona (2:10.31);
* Jocs Asiàtics de 2006 - 1a 200m papallona (2:08.54)
* Olimpíada de 2008 - 2a 200m papallona (2:04.72)
* Campionat del món de natació de 2009 - 3a 100m papallona (56.86)
* Campionat de l'Àsia de natació de 2009 - 1a 50m papallona, 1a 100m papallona, 2a 200m papallona
* Campionat del món de natació de 2011 - 1a 200m papallona
* Olimpíada de 2012 - 1a 200m papallona

## Rècords

* Campionats Asiàtics de 2006 - (Rècord de la competició)

## Millors marques personals

* 50m papallona: 26.04 Rècord asiàtic (11 d'abril de 2009)
* 100m papallona: 57.16 Rècord asiàtic (10 d'abril de 2009)

## Referències

* ↑ «Mireia Belmonte medalla de plata». que.es, 01-08-2012. Arxivat de l'original el 2014-02-22. [Consulta: 2 agost 2012].
* ↑ «Mireia Belmonte, plata en 200 papallona». El Periódico de Catalunya, 01-08-2012. [Consulta: 2 agost 2012].
* ↑ «Resultats de la final femenina de 200m papallona - Londres 2012» (en anglès), 2012. Arxivat de l'original el 2012-12-05. [Consulta: 2 agost 2012].
* 1 2 «Jiao Liuyang sweeps 3 butterfly titles with 2 Asian records». www.chinaview.cn, 12-04-2009 [Consulta: 20 abril 2009].

## Enllaços externs

* Comitè Olímpic Xinès als Jocs Olímpics de 2008 - Fitxa biogràfica Arxivat 2009-07-31 a Wayback Machine. (anglès)